ให้ครม.ตัดสินต่ออายุมาตรการอสังหา-ลดค่าครองชีพ
คลังชงมาตรการภาษีอสังหา-ลดค่าครองชีพเข้าครม.พรุ่งนี้
22 ก.พ. 2553

คลังชงมาตรการภาษีอสังหา-ลดค่าครองชีพเข้าครม.พรุ่งนี้
นายกรณ์ จาติกวณิช รมว.คลัง กล่าวว่า วันพรุ่งนี้ (23 ก.พ.) จะเสนอเรื่องมาตรการภาษีอสังหาริมทรัพย์ และ มาตรการลดค่าครองชีพประชาชน ให้คณะรัฐมนตรี (ครม.) พิจารณา ซึ่งจะมีความชัดเจนในวันพรุ่งนี้ ซึ่งกระทรวงการคลังมีความชัดเจนว่าจะเสนอความเห็นในเรื่องนี้อย่างไร และขึ้นอยู่กับการพิจารณาของ ครม.
นายกรณ์ กล่าวว่า ในส่วนของมาตรการลดค่าครองชีพ ได้มีการต่ออายุ น้ำ ไฟฟ้า รถเมล์ และ รถไฟฟรี มาเป็นเวลา 3 เดือน และจะสิ้นสุดในเดือน มี.ค. 2553 แต่ต้องการให้มีความชัดเจนก่อนว่าจะมีการต่อมาตรการนี้ออกไปอย่างไร
สำหรับมาตรการภาษีอสังหาริมทรัพย์ ที่ได้มีการออกมากระตุ้นภาคการก่อสร้าง ประสบผลสำเร็จในปีที่ผ่านมา ถึงแม้ว่า เศรษฐกิจจะขยายตัวติดลบ แต่การโอนบ้นที่อยู่อาศัยเพิ่มขึ้น สะท้อนให้เห็นว่ามาตรการที่ออกมาประสบความสำเร็จ ทำให้ถึงเวลาที่ต้องพิจารณาว่าจะตัดสินใจอย่างไรกับมาตรการเหล่านี้ ซึ่งจะหมดอายุวันที่ 28 มี.ค. 2553 นี้